HTC Vive

HTC Vive er et VR-system utviklet av HTC og Valve Corporation som ble lansert 5. april 2016. Det er designet for å ta i bruk et helt rom for å gjøre det om 3D-rom via sensorer, som den kunstige virkeligheten kan gjøre bruk av og brukeren kan navigere i. Med det kan man også ta i bruk trådløst sporede kontrollere for å samhandle med det virtuelle miljøet med høy presisjon.HTC Vive ble først presentert under Mobile World Congress i mars 2015 og mottok 22 priser under CES 2016.


== Utvikling ==
Valve har tidligere vist frem prototyper til VR-hjelmer i 2014. 23. februar 2015 kunngjorde Valve at de ville vise frem maskinvare til et «SteamVR»-system under Game Developers Conference samme år. HTC viste frem sitt VR-system, HTC Vive, under Mobile World Congress 1. mars 2015. Forhåndsbestillinger ble gjort mulig 29. februar 2016. Valve og HTC har siden sagt at systemet vil være gratis for visse utviklere.Under Consumer Electronics Show i 2016 viste HTC og Valve frem en versjon av systemet som var nesten ferdig, og med mye maskinvare som endte opp i det endelige produktet. Det var kjent som HTC Vive Pre.SteamVR skal også få innebygd støtte for Unity-spillmotoren.


== Historie ==
Under keynoten som viste frem HTC Vive-en i 2015, forklarte Phil Chen, da leder for prosjektet, at han mer eller mindre snublet over VR, og etter hvert møtte HTC og Valve hverandre, og ting utviklet seg derfra. Chen forklarte også at HTC og Valve ikke har en klar skillelinje mellom hver av deres ansvar, og HTC er egentlig en partner i forsknings- og utviklingsprosessen.I november 2016 kunngjorde HTC at en oppgradering til VR-hjelmen som gjør den fullstendig trådløs vil bli gjort tilgjengelig, og blir produsert av TPCAST.


== Tekniske spesifikasjoner ==
HTC Vive har en bildefrekvens på 90 Hz. Den bruker to skjermer, en til hvert øye, som har en skjermoppløsning på 1080x1200 på hver skjerm. Den bruker mer enn 70 sensorer, blant annet et gyroskop, akselerometer og flere lasersensorer, og kan operere i et 4,5x4,5 meter stort område hvis begge basestasjonene tas i bruk, som da sporer brukerens bevegelser med høyere enn millimeterpresisjon. Sporingssystemet ble designet av Alan Yates og bruker enkle fotosensorer for å spore alle ting som trenger sporing. For å unngå okklusjonsproblemer brukes to basestasjoner.Kameraet på forsiden av hjelmen lar eventuell programvare identifisere både bevegende og statiske ting foran brukere. Dette kan tas i bruk i et «Chaperone»-sikkerhetssystem, som kan varsle brukeren når vedkommende nærmer seg hindringer som en kan komme i kontakt med.


== Spill ==
Per mars 2016, da det nettopp hadde blitt mulig å forhåndsbestille enheten, var det 107 spill planlagt å bli utviklet for bruk med kunstig virkelighet.


== Anvendelse og utvikling ==

Valve ønsker å ha uavhengige utviklere utvikle for plattformen, i tillegg til at brukerne selv skal lage innhold til plattformen. Eksempelvis gjør Valves Steam Workshop-plattform, en funksjon tilgjengelig fra Steam, innhold produsert av brukerne tilgjengelig for alle andre. HTC Vive har også en åpen policy med uavhengige utviklere, som sier at de burde hjelpe med å bidra til å vokse samfunnet og holde det sunt. Siden enheten kan tas i bruk både i et helt rom eller bare sittende, så kan den tas i bruk i flere typer programmer, og ikke bare spill. Blant annet kan den tas i bruk av helsetjenester, i utdanning, og i programmer som krever god forståelse av hvordan ting fungerer i 3D. Valve ga ut i april 2016 et software development kit (SDK) kalt OpenVR, som er en oppdatert versjon av Steamworks VR-API-et, som inkluderer dokumentasjon og eksempler på hvordan man kan utvikle som støtter SteamVR.30. april 2015 kunngjorde Epic Games at de ville støtte Valves SteamVR-teknologi, som ville tillate utviklere å utvikle VR-prosjekter med Unreal Engine 4 for HTC Vive. Epic har sagt at SteamVR er fullstendig integrert i Unreal Engine 4 med innebygd kode for det, som betyr at prosjekter kan utvikles for plattformen uten at det må spesifikt programmeres for det. Epics Showdown tech demo fungerer allerede med HTC Vive, og demonstrerer hvordan spillmotoren kan ta i bruk VR-hjelmen. jMonkeyEngine, en gratis 3D-motor som kan tas i bruk på tvers av plattformer, skal også få støtte for OpenVR og HTC Vive. Elite: Dangerous, et videospill som dreier seg rundt romutforskning og handel, fikk støtte for HTC Vive i april 2016.I juli 2016 ble det antatt at plattformen hadde solgt rundt 100 000 enheter siden det kom ut. I samme måned integrerte SensoMotoric Instruments sin øyesporingsteknologi i HTC Vive for å gjøre det mulig å bruke plattformen til øyesporing i bruk i forskning og profesjonell bruk.23. november 2016 kunngjorde HTC at HTC Vive ble solgt med fortjeneste og at fler enn 140 000 enheter hadde blitt solgt.


== Referanser ==


== Eksterne lenker ==
(mul) Offisielt nettsted 
(en) HTC Vive – kategori av bilder, video eller lyd på Commons